Els edificis de les 4 estacions de metro de Paterna seran pintats i rehabilitats abans que acabe l'any
21/06/2016

# Els edificis de les 4 estacions de metro de Paterna seran pintats i rehabilitats abans que acabe l'any

[![Estación de Campamento](/images/noticias/2016/06/estacion-campamento.jpg)](/images/noticias/2016/06/estacion-campamento.jpg)

21.06.2016

L'Estació de Campament, catalogada com Bé de Rellevància Local, serà sotmesa a un exhaustiu projecte de restauració

L'Ajuntament de Paterna ha anunciat hui que Ferrocarrils de la Generalitat Valenciana (FGV) pintarà i adequarà abans que acabe l'any els edificis de les quatre estacions de metro en superfície que hi ha al llarg del terme municipal paterner atenent a la seua tipologia de construcció i a la seua història.

D'aquesta manera, l'Estació de Campament, catalogada com Bé de Rellevància Local, serà objecte d'un projecte exclusiu de rehabilitació i restauració mentre que l'Estació de Font del Gerro, agrupada com a estació del nou tradicionalisme de postguerra, comptarà amb un parament en blanc.

Pel que es refereix a l'Estació de La Canyada, malgrat ser una estació projectada en 1946 i sota uns paràmetres conceptuals diferents a les de la resta de la línia, tindrà la mateixa tonalitat d'ocre i blanc donades les semblances en molduraciones. Finalment, l'Estació de Paterna es pintarà dels colors corporatius de Metrovalencia, és a dir, de vermell, blanc i negre.

Aquestes actuacions s'emmarquen en el Pla de manteniment preventiu, correctiu i d'execució d'obres que ha engegat FGV per garantir el correcte estat i conservació tant d'edificis com d'estacions, baixadors de metre o parades de tramvia.

En aquest sentit, la regidora d'Infraestructures, Seguretat i Medi Ambient, Núria Campos ha recordat que Paterna, a causa de la singularitat i extensió del seu terme municipal, és un dels municipis que compta amb més estacions, baixadors i passos a nivell.